I år vil særligt mange danskere holde ferie herhjemme - på grund af corona-rejserestriktionerne. Derfor forventer Vejdirektoratet også et ekstra pres på de danske hovedveje til og fra de store sommerhusområder. Især lørdage i sommerferien er der risiko for at sidde fast i kø eller få forlænget sin rejsetid. Traditionen tro skifter mange sommerhuse nemlig lejere om lørdagen. Den første bølge af tæt trafik forventer Vejdirektoratet vil ramme danskerne om eftermiddagen fredag den 26. juni, når skolebørnene har sidste skoledag. Størst risiko for kø dén weekend er der om lørdagen 27. juni fra klokken 11-15. Dét mønster - med risiko for kø om lørdagen - vil gentage sig resten af industriferien på tværs af landet i begge retningen. Det forventer Vejdirektoratet. Til gengæld bliver der mere plads på vejene i den normale myldretid på hverdage, da de fleste jo så holder ferie.

Referat:
Den værste bølge af tæt trafik og kødannelse vil allerede ramme fra på fredag, når skolebørnene går på sommerferie.